Foto: L!FE/Andrey Tishin 26 dekabr kuni Moskva shahrida Mustaqil Davlatlar Hamdo‘stligi Davlat rahbarlari kengashining norasmiy uchrashuvi bo‘lib o‘tdi. Unda O‘zbekiston Respublikasi Prezidenti Shavkat Mirziyoyev ham ishtirok etdi. Uchrashuvda MDH davlatlari ijtimoiy-iqtisodiy rivojlanish, xavfsizlik va barqarorlikni mustahkamlashdagi vazifalar muhokama etildi. «Aminmanki, MDH doirasidagi hamkorlikni turli sohalarda yanada chuqurlashtirish davlatlarimiz xalqlari manfaatlariga javob beradi. Davlatlarimiz iqtisodiy-ijtimoiy rivojlanishi, barqarorlik va xavfsizlikni mustahkamlashda oldimizdagi vazifalarni hal qilish ustida ishlaymiz», degan uchrashuv mezboni Putin. U MDH yetakchilari o‘tgan yil sarhisobini qilish va istiqboldagi rejalar haqida suhbatlashish, mintaqaviy va global masalalarni muhokama qilish uchun yig‘ilishganini qayd etib o‘tgan. Foto: L!FE/Andrey Tishin